
Text rozhodnutia
Súd: Krajský súd Bratislava Spisová značka: 2S/138/2011 Identifikačné číslo súdneho spisu: 1111224477 Dátum vydania rozhodnutia: 09. 11. 2011 Meno a priezvisko sudcu, VSÚ: JUDr. Vlastimil Pavlikovský ECLI: ECLI:SK:KSBA:2011:1111224477.1 Uznesenie Krajský súd v Bratislave v právnej veci žalobcu: M. Z., T. XXXX/XX, G., proti žalovanému: Sociálna poisťovňa - ústredie, 29. augusta 8, 813 63 Bratislava, o preskúmanie zákonnosti rozhodnutia č. 37967-2/2011-BA zo dňa 04.07.2011, takto r o z h o d o l : Krajský súd v Bratislave p o s t u p u j e vec Krajskému súdu v Košiciach. o d ô v o d n e n i e : Žalobou doručenou na Okresný súd Bratislava I dňa 28.07.2011, postúpenou tunajšiemu súdu uznesením 2S 5/2011-16 zo dňa 04.08.2011, sa žalobca domáha preskúmania rozhodnutia žalovaného, ktorým je orgán s pôsobnosťou pre celé územie Slovenskej republiky. Podľa § 103 O.s.p. kedykoľvek za konania prihliada súd na to, či sú splnené podmienky, za ktorých môže konať vo veci (podmienky konania). Podľa ust. § 11 ods. 1 O.s.p. konanie sa uskutočňuje na tom súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania a trvá až do jeho skončenia. Podľa § 246a ods. 1 O.s.p. je miestne príslušným súd, v ktorého obvode má sídlo správny orgán, ktorého rozhodnutie a postup sa preskúmava, ak nie je ustanovené inak. Ak ide o rozhodnutie orgánu s pôsobnosťou pre celé územie Slovenskej republiky, okrem ústredných orgánov štátnej správy, miestne príslušným je krajský súd, v ktorého obvode je všeobecný súd navrhovateľa (žalobcu). V danom prípade má žalobca bydlisko v Košiciach a preto jeho všeobecným súdom je súd určený podľa § 85 ods. 1 O.s.p., ktorý je v obvode Krajského súdu v Košiciach. Podľa § 250d ods. 2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. V uvedenej veci bolo zistené, že všeobecným súdom žalobcu je súd, ktorý je v obvode Krajského súdu v Košiciach, a keďže ide o preskúmanie rozhodnutia žalovaného - orgánu s pôsobnosťou pre celé územie Slovenskej republiky, miestne príslušným je Krajský súd v Košiciach, ktorému bude vec postúpená po právoplatnosti tohto uznesenia. Poučenie: Proti tomuto uzneseniu nie je prípustné odvolanie.

